ประกาศกรมสรรพสามิตเรื่องหลักเกณฑ์ วิธีการ และเงื่อนไขการเสียภาษีในอัตราตามมูลค่าร้อยละศูนย์สำหรับเครื่องดื่มประเภทน้ำผลไม้และน้ำพืชผักพ.ศ. ๒๕๖๐[๑] เพื่อประโยชน์แก่การเศรษฐกิจของประเทศเพื่อยกระดับคุณภาพชีวิตและสุขอนามัยที่ดีของประชาชน เพื่อความน่าเชื่อถือในหมู่ผู้บริโภคและบูรณาการจัดเก็บภาษีที่มีมาตรฐาน โปร่งใส และเป็นธรรมให้เกิดการพัฒนาเศรษฐกิจและสังคม อย่างยั่งยืนอาศัยอำนาจตามความใน(๒) ของประเภทที่ ๐๒.๐๓ ของบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ.๒๕๖๐ อธิบดีกรมสรรพสามิตจึงกำหนดหลักเกณฑ์ วิธีการ และเงื่อนไขการเสียภาษีในอัตราตามมูลค่าร้อยละศูนย์สำหรับเครื่องดื่มประเภทน้ำผลไม้และน้ำพืชผักโดยออกประกาศไว้ ดังต่อไปนี้หมวด ๑บทบัญญัติทั่วไป ข้อ๑ ในประกาศนี้เครื่องดื่มประเภทน้ำผลไม้และน้ำพืชผัก หมายความว่าเครื่องดื่มประเภทน้ำผลไม้และน้ำพืชผักที่ทำจากผลไม้หรือพืชผักซึ่งไม่มีก๊าซคาร์บอนไดออกไซด์ทั้งนี้ ต้องไม่ใช่เครื่องดื่มที่มีส่วนผสมของคาเฟอีนเกิน ๕มิลลิกรัมต่อเครื่องดื่มปริมาตรสุทธิหนึ่งลิตรข้อ๒เครื่องดื่มประเภทน้ำผลไม้และน้ำพืชผักที่จะได้รับสิทธิเสียภาษีในอัตราตามมูลค่าร้อยละศูนย์ต้องเป็นเครื่องดื่มที่มีรายชื่อประเภทเครื่องดื่มและอัตราส่วนผสมตามที่กำหนดในบัญชีอัตราส่วนผสมของเครื่องดื่มประเภทน้ำผลไม้และน้ำพืชผักท้ายประกาศนี้ในกรณีเครื่องดื่มที่มีส่วนผสมของน้ำผลไม้และน้ำพืชผักหลายชนิดให้ใช้อัตราส่วนผสมโดยรวมของน้ำผลไม้และน้ำพืชผักทุกชนิดที่มีรายชื่อประเภทเครื่องดื่มตามที่กำหนดในบัญชีอัตราส่วนผสมของเครื่องดื่มประเภทน้ำผลไม้และน้ำพืชผักท้ายประกาศนี้เป็นเกณฑ์ในการพิจารณาข้อ๓ผู้มีหน้าที่เสียภาษีที่จะได้รับสิทธิเสียภาษีในอัตราตามมูลค่าร้อยละศูนย์ได้แก่ ผู้ประกอบอุตสาหกรรมและผู้นำเข้าเครื่องดื่มประเภทน้ำผลไม้และน้ำพืชผัก ทั้งนี้ผู้ประกอบอุตสาหกรรมและผู้นำเข้าเครื่องดื่มประเภทน้ำผลไม้และน้ำพืชผักมีหน้าที่ต้องปฏิบัติตามบทบัญญัติในพระราชบัญญัติภาษีสรรพสามิต พ.ศ. ๒๕๖๐ และดำเนินการต่างๆ ดังต่อไปนี้๓.๑จดทะเบียนสรรพสามิต ตามมาตรา ๓๒๓.๒ส่งตัวอย่างเครื่องดื่มประเภทน้ำผลไม้และน้ำพืชผักที่ขอใช้สิทธิเสียภาษีในอัตราตามมูลค่าร้อยละศูนย์ในปริมาณไม่น้อยกว่า๑ ลิตร พร้อมแสดงสูตรส่วนผสมและกรรมวิธีการผลิตให้กรมสรรพสามิตใช้ตรวจสอบประกอบการพิจารณาในการขอใช้สิทธิเสียภาษีในอัตราตามมูลค่าร้อยละศูนย์๓.๓ส่งวัตถุดิบที่ใช้ในการผลิตให้กรมสรรพสามิต ในกรณีที่เจ้าพนักงานสรรพสามิตร้องขอ๓.๔ผู้ประกอบอุตสาหกรรมทำบัญชีประจำวันและงบเดือนแสดงรายการเกี่ยวกับวัตถุดิบ การผลิตและการจำหน่ายสินค้า และผู้นำเข้าทำบัญชีรับจ่ายสินค้าที่นำเข้ามาในราชอาณาจักรตามมาตรา๑๑๘ โดยงบเดือนและบัญชีรับจ่ายสินค้าที่นำเข้ามาในราชอาณาจักรดังกล่าวให้ยื่นต่อเจ้าพนักงานสรรพสามิต ณ สถานที่ที่ระบุในมาตรา ๕๙ และมาตรา ๖๐ภายในวันที่ ๑๕ ของเดือนถัดไป๓.๕แจ้งวันเวลาทำการตามปกติและวันเวลาหยุดทำการ ของโรงอุตสาหกรรมหรือสถานประกอบการแล้วแต่กรณี ตามมาตรา ๑๕๓.๖แจ้งราคาขายปลีกแนะนำ ตามมาตรา ๑๘ข้อ๔ผู้ที่จะได้รับสิทธิเสียภาษีในอัตราตามมูลค่าร้อยละศูนย์ต้องแสดงรายละเอียดต่าง ๆ ดังต่อไปนี้ ที่ภาชนะบรรจุ ฉลากปิดภาชนะหรือฝาปิดภาชนะบรรจุเครื่องดื่ม๔.๑ชื่อผู้ประกอบอุตสาหกรรม/ผู้นำเข้า๔.๒สถานที่ตั้งโรงอุตสาหกรรม/สถานประกอบการของผู้นำเข้า๔.๓ชื่อเครื่องดื่ม๔.๔เครื่องหมายการค้า๔.๕ส่วนผสมหลักของเครื่องดื่ม๔.๖ปริมาตรสุทธิ๔.๗วัน เดือน ปี ที่ผลิต และที่หมดอายุหรือที่ควรบริโภคก่อนในกรณีส่งเครื่องดื่มออกไปนอกราชอาณาจักรให้แสดงชื่อและสถานประกอบการของผู้จัดจำหน่ายในต่างประเทศแทนรายละเอียดตามข้อ ๔.๑และ ๔.๒ ก็ได้ข้อ๕ผู้ที่ประสงค์จะใช้สิทธิเสียภาษีในอัตราตามมูลค่าร้อยละศูนย์ให้ยื่นคำขอใช้สิทธิเสียภาษีในอัตราตามมูลค่าร้อยละศูนย์ดังนี้๕.๑ กรณีผู้ประกอบอุตสาหกรรม ให้ยื่นคำขอใช้สิทธิเสียภาษีในอัตราตามมูลค่าร้อยละศูนย์ณ สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่๕.๒กรณีผู้นำเข้า ให้ยื่นคำขอใช้สิทธิเสียภาษีในอัตราตามมูลค่าร้อยละศูนย์ ณสำนักงานสรรพสามิตพื้นที่ที่ได้จดทะเบียนสรรพสามิตไว้ข้อ๖ การยื่นคำขอใช้สิทธิเสียภาษีในอัตราตามมูลค่าร้อยละศูนย์ตามข้อ ๕ให้แจ้งรายละเอียดเกี่ยวกับเครื่องดื่มที่จะขอใช้สิทธิเสียภาษีในอัตราตามมูลค่าร้อยละศูนย์ตามข้อ ๔ ให้ชัดเจน และยื่นตามกำหนดเวลาดังนี้๖.๑ กรณีผู้ประกอบอุตสาหกรรมให้ยื่นคำขอใช้สิทธิเสียภาษีในอัตราตามมูลค่าร้อยละศูนย์ก่อนการผลิตในครั้งแรก๖.๒กรณีผู้นำเข้าให้ยื่นคำขอใช้สิทธิเสียภาษีในอัตราตามมูลค่าร้อยละศูนย์ก่อนการนำเข้าในครั้งแรกในกรณีที่มีการเปลี่ยนแปลงปริมาตรสุทธิหรือขนาดภาชนะบรรจุให้แตกต่างจากที่ได้รับสิทธิเสียภาษีในอัตราตามมูลค่าร้อยละศูนย์ไว้เดิม ผู้ได้รับสิทธิเสียภาษีในอัตราตามมูลค่าร้อยละศูนย์จะต้องแจ้งการเปลี่ยนแปลงปริมาตรสุทธิและขนาดภาชนะบรรจุให้ผู้อนุมัติให้ใช้สิทธิเสียภาษีในอัตราตามมูลค่าร้อยละศูนย์ทราบก่อนการผลิตทุกครั้งจึงจะได้รับสิทธิเสียภาษีในอัตราตามมูลค่าร้อยละศูนย์สำหรับเครื่องดื่มที่เปลี่ยนแปลงปริมาตรสุทธิหรือขนาดภาชนะบรรจุนั้นแต่ผู้ได้รับสิทธิเสียภาษีในอัตราตามมูลค่าร้อยละศูนย์ ไม่ต้องแจ้งรายละเอียดอื่นๆ ตามข้อ ๔ ใหม่ หากอัตราส่วนผสมของน้ำผลไม้และน้ำพืชผักดังกล่าวมิได้เปลี่ยนแปลงหมวด ๒การพิจารณาอนุมัติ ข้อ๗ ให้อธิบดีหรือผู้ซึ่งอธิบดีมอบหมายเป็นผู้มีอำนาจอนุมัติคำขอใช้สิทธิเสียภาษีในอัตราตามมูลค่าร้อยละศูนย์สำหรับเครื่องดื่มประเภทน้ำผลไม้และน้ำพืชผักตามประกาศนี้การอนุมัติตามวรรคหนึ่งให้มีผลใช้บังคับดังนี้๗.๑กรณีผลิตในราชอาณาจักร ให้มีผลใช้บังคับตั้งแต่วันที่ผู้มีหน้าที่เสียภาษีได้ยื่นคำขอใช้สิทธิเสียภาษีในอัตราตามมูลค่าร้อยละศูนย์เป็นต้นไป๗.๒กรณีนำเข้าให้มีผลใช้บังคับตั้งแต่วันที่อนุมัติให้ใช้สิทธิเสียภาษีในอัตราตามมูลค่าร้อยละศูนย์เป็นต้นไป ทั้งนี้เพื่อผู้นำเข้าจะได้นำไปยื่นต่อกรมศุลกากรในการนำเข้าเครื่องดื่มดังกล่าวต่อไปหมวด ๓การตรวจสอบคุณภาพเครื่องดื่มประเภทน้ำผลไม้และน้ำพืชผัก ข้อ๘การตรวจสอบคุณภาพเครื่องดื่มประเภทน้ำผลไม้และน้ำพืชผักที่ได้รับสิทธิเสียภาษีในอัตราตามมูลค่าร้อยละศูนย์แล้วที่วางจำหน่ายในท้องตลาดให้สรรพสามิตพื้นที่แต่ละพื้นที่มีหน้าที่เก็บตัวอย่างเครื่องดื่มที่ได้รับสิทธิเสียภาษีในอัตราตามมูลค่าร้อยละศูนย์จากท้องตลาดอย่างน้อยปีละ ๑ ครั้งโดยการสุ่มเก็บตัวอย่างเครื่องดื่มที่มีวัน เดือน ปี ที่ผลิตคราวเดียวกันตัวอย่างละ ๒ ชุด ชุดละ ๑ ลิตร ส่งให้กรมสรรพสามิตตรวจวิเคราะห์ ๑ ชุดและเก็บไว้ที่สำนักงานสรรพสามิตพื้นที่ไว้เป็นหลักฐานอีก ๑ ชุดพร้อมจัดทำบันทึกการเก็บตัวอย่างไว้เป็นหลักฐานด้วย ทั้งนี้การสุ่มเก็บตัวอย่างเครื่องดื่มที่ได้รับสิทธิเสียภาษีในอัตราตามมูลค่าร้อยละศูนย์ให้ดำเนินการภายใต้หลักการบริหารความเสี่ยง(Risk Management)หมวด ๔มาตรการบังคับ ข้อ๙ หากกรมสรรพสามิตตรวจพบว่าเครื่องดื่มที่ได้รับสิทธิเสียภาษีในอัตราตามมูลค่าร้อยละศูนย์มีอัตราส่วนผสมไม่เป็นไปตามอัตราส่วนผสมตามบัญชีท้ายประกาศนี้หรือมีคุณสมบัติไม่เป็นตามที่กำหนดในข้อ ๑ และข้อ ๒ หรือผู้มีหน้าที่เสียภาษีไม่ปฏิบัติให้เป็นไปตามหลักเกณฑ์ที่กำหนดในข้อ๓ และข้อ ๔ให้ถือว่าเครื่องดื่มในส่วนที่มีอัตราส่วนผสมไม่เป็นไปตามบัญชีท้ายประกาศหรือเครื่องดื่มในส่วนที่ผู้มีหน้าที่เสียภาษีไม่ปฏิบัติให้เป็นไปตามหลักเกณฑ์และเงื่อนไขที่กล่าวข้างต้นไม่ได้รับสิทธิเสียภาษีในอัตราตามมูลค่าร้อยละศูนย์และให้เสียภาษีในอัตราที่กำหนดไว้ใน (๑)ของประเภทที่ ๐๒.๐๓ ของบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ที่ใช้บังคับในวันที่ความรับผิดในอันจะต้องเสียภาษีเกิดขึ้นรวมทั้งเบี้ยปรับและเงินเพิ่มตามกฎหมายต่อไปข้อ ๑๐ในกรณีที่ผู้มีหน้าที่เสียภาษีไม่ได้รับสิทธิเสียภาษีในอัตราตามมูลค่าร้อยละศูนย์กรมสรรพสามิตจะดำเนินการประเมินภาษีเบี้ยปรับ และเงินเพิ่ม ตามกฎหมายต่อไปบทเฉพาะกาล ข้อ ๑๑เครื่องดื่มที่ได้รับสิทธิยกเว้นภาษี ตามประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๔๑) ลงวันที่ ๒๑ พฤษภาคม พ.ศ. ๒๕๔๐ ประกอบกับประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก ลงวันที่ ๒๙มกราคม พ.ศ. ๒๕๕๑ ซึ่งแก้ไขเพิ่มเติมโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก (ฉบับที่ ๒)ลงวันที่ ๒๓ เมษายน พ.ศ. ๒๕๕๑ และประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก (ฉบับที่ ๓)ลงวันที่ ๑๓ ตุลาคม พ.ศ. ๒๕๕๒ ซึ่งออกตามความในพระราชบัญญัติภาษีสรรพสามิต พ.ศ.๒๕๒๗ อยู่ก่อนวันที่ประกาศนี้มีผลใช้บังคับ ให้เป็นดังนี้๑๑.๑กรณีที่ไม่มีการเปลี่ยนแปลงสูตรการผลิตหรืออัตราส่วนผสมของน้ำผลไม้และน้ำพืชผักจากที่ได้รับอนุมัติให้ยกเว้นภาษีไว้และเป็นเครื่องดื่มน้ำผลไม้และน้ำพืชผักที่มีรายชื่อประเภทเครื่องดื่มตามบัญชีท้ายประกาศนี้และไม่มีคาเฟอีนหรือมีคาเฟอีนไม่เกิน ๕มิลลิกรัมต่อเครื่องดื่มปริมาตรสุทธิหนึ่งลิตรให้ได้รับสิทธิเสียภาษีในอัตราตามมูลค่าร้อยละศูนย์ตามประกาศนี้โดยได้รับยกเว้นไม่ต้องปฏิบัติตามข้อ ๓.๒ ของประกาศนี้๑๑.๒กรณีที่ไม่มีการเปลี่ยนแปลงสูตรการผลิตหรืออัตราส่วนผสมของน้ำผลไม้และน้ำพืชผักจากที่ได้รับอนุมัติให้ยกเว้นภาษีไว้และเป็นเครื่องดื่มน้ำผลไม้และน้ำพืชผักที่มีรายชื่อประเภทเครื่องดื่มตามบัญชีท้ายประกาศนี้แต่มีคาเฟอีนเกิน ๕ มิลลิกรัมต่อเครื่องดื่มปริมาตรสุทธิหนึ่งลิตรให้ได้รับสิทธิเสียภาษีในอัตราตามมูลค่าร้อยละศูนย์เฉพาะเครื่องดื่มที่มีความรับผิดในอันจะต้องเสียภาษีเกิดขึ้นภายใน ๙๐ วันนับแต่วันที่ประกาศนี้มีผลใช้บังคับข้อ๑๒ ผู้ที่ยื่นคำขอยกเว้นภาษีไว้ตามประกาศกรมสรรพสามิต เรื่อง หลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผักลงวันที่ ๒๙ มกราคม พ.ศ. ๒๕๕๑ ซึ่งแก้ไขเพิ่มเติมโดยประกาศกรมสรรพสามิตเรื่อง หลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก(ฉบับที่ ๒) ลงวันที่ ๒๓ เมษายน พ.ศ. ๒๕๕๑ และประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก (ฉบับที่ ๓)ลงวันที่ ๑๓ ตุลาคม พ.ศ. ๒๕๕๒ซึ่งอยู่ระหว่างการพิจารณาของกรมสรรพสามิต อยู่ก่อนวันที่ประกาศนี้มีผลใช้บังคับให้พิจารณาตามประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก ลงวันที่ ๒๙มกราคม พ.ศ. ๒๕๕๑ ซึ่งแก้ไขเพิ่มเติมโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก (ฉบับที่ ๒)ลงวันที่ ๒๓ เมษายน พ.ศ. ๒๕๕๑ และประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก (ฉบับที่ ๓)ลงวันที่ ๑๓ ตุลาคม พ.ศ. ๒๕๕๒และกรณีที่ได้รับการพิจารณาให้ยกเว้นภาษีตามประกาศฉบับดังกล่าว ให้เป็นดังนี้๑๒.๑ กรณีเครื่องดื่มที่มีความรับผิดในอันจะต้องเสียภาษีเกิดขึ้นก่อนวันที่ประกาศนี้มีผลใช้บังคับให้ได้รับการยกเว้นภาษีตามประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก ลงวันที่ ๒๙มกราคม พ.ศ. ๒๕๕๑ ซึ่งแก้ไขเพิ่มเติมโดยประกาศกรมสรรพสามิต เรื่อง หลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก (ฉบับที่ ๒) ลงวันที่ ๒๓เมษายน พ.ศ. ๒๕๕๑ และประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีเครื่องดื่มน้ำผลไม้และน้ำพืชผัก (ฉบับที่ ๓)ลงวันที่ ๑๓ ตุลาคม พ.ศ. ๒๕๕๒๑๒.๒กรณีเครื่องดื่มที่มีความรับผิดในอันจะต้องเสียภาษีเกิดขึ้นตั้งแต่วันที่ประกาศนี้มีผลใช้บังคับ ให้เป็นดังนี้(๑)กรณีที่เป็นเครื่องดื่มน้ำผลไม้และน้ำพืชผักที่มีรายชื่อประเภทเครื่องดื่มตามบัญชีท้ายประกาศนี้และไม่มีคาเฟอีนหรือมีคาเฟอีนไม่เกิน ๕ มิลลิกรัมต่อเครื่องดื่มปริมาตรสุทธิหนึ่งลิตรให้ได้รับสิทธิเสียภาษีในอัตราตามมูลค่าร้อยละศูนย์ตามประกาศนี้โดยได้รับยกเว้นไม่ต้องปฏิบัติตามข้อ ๓.๒ ของประกาศนี้(๒)กรณีที่เป็นเครื่องดื่มน้ำผลไม้และน้ำพืชผักที่มีรายชื่อประเภทเครื่องดื่มตามบัญชีท้ายประกาศนี้แต่มีคาเฟอีนเกิน ๕ มิลลิกรัมต่อเครื่องดื่มปริมาตรสุทธิหนึ่งลิตรให้ได้รับสิทธิเสียภาษีอัตราตามมูลค่าร้อยละศูนย์เฉพาะเครื่องดื่มที่มีความรับผิดในอันจะต้องเสียภาษีเกิดขึ้นภายใน๙๐ วัน นับแต่วันที่ประกาศนี้มีผลใช้บังคับ(๓) กรณีที่เป็นเครื่องดื่มน้ำผลไม้และน้ำพืชผักที่ไม่มีรายชื่อประเภทเครื่องดื่มตามบัญชีท้ายประกาศนี้ให้เสียภาษีในอัตราตามมูลค่าร้อยละศูนย์เฉพาะเครื่องดื่มที่มีความรับผิดในอันจะต้องเสียภาษีเกิดขึ้นตั้งแต่วันที่ประกาศนี้มีผลใช้บังคับจนถึงวันที่ได้รับแจ้งผลการพิจารณาแต่ไม่เกิน ๙๐ วันนับแต่วันที่ประกาศนี้มีผลใช้บังคับข้อ๑๓ประกาศนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๖๐ จนถึงวันที่ ๓๐กันยายน พ.ศ. ๒๕๖๒ประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. บัญชีอัตราส่วนผสมของเครื่องดื่มประเภทน้ำผลไม้และน้ำพืชผัก(เพิ่มลำดับที่ ๑๑๙ และ ๑๒๐)[๒](เพิ่มลำดับที่ ๑๒๑)[๓](ดูข้อมูลจากภาพกฎหมาย) ประกาศกรมสรรพสามิตเรื่อง หลักเกณฑ์ วิธีการ และเงื่อนไขการเสียภาษีในอัตราตามมูลค่าร้อยละศูนย์สำหรับเครื่องดื่มประเภทน้ำผลไม้และน้ำพืชผัก พ.ศ. ๒๕๖๐ (ฉบับที่ ๒)[๔]ข้อ๒ ประกาศนี้ให้ใช้บังคับตั้งแต่วันออกประกาศเป็นต้นไปประกาศกรมสรรพสามิตเรื่อง หลักเกณฑ์ วิธีการ และเงื่อนไขการเสียภาษีในอัตราตามมูลค่าร้อยละศูนย์ สำหรับเครื่องดื่มประเภทน้ำผลไม้และน้ำพืชผักพ.ศ. ๒๕๖๐ (ฉบับที่ ๓)[๕]ข้อ๒ ประกาศนี้ให้ใช้บังคับตั้งแต่วันออกประกาศเป็นต้นไปปุณิกา/จัดทำ๑๙เมษายน ๒๕๖๑พัชรภรณ์/เพิ่มเติม๓๑พฤษภาคม ๒๕๖๑วิวรรธน์/เพิ่มเติม๓๐พฤศจิกายน ๒๕๖๑ปริญสินีย์/ตรวจ๓ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๐ ง/หน้า ๓๒/๒๒ กุมภาพันธ์ ๒๕๖๑[๒] ประกาศกรมสรรพสามิตเรื่อง หลักเกณฑ์ วิธีการและเงื่อนไขการเสียภาษีในอัตราตามมูลค่าร้อยละศูนย์สำหรับเครื่องดื่มประเภทน้ำผลไม้และน้ำพืชผักพ.ศ. ๒๕๖๐ (ฉบับที่ ๒)[๓] ประกาศกรมสรรพสามิตเรื่อง หลักเกณฑ์ วิธีการ และเงื่อนไขการเสียภาษีในอัตราตามมูลค่าร้อยละศูนย์สำหรับเครื่องดื่มประเภทน้ำผลไม้และน้ำพืชผักพ.ศ. ๒๕๖๐ (ฉบับที่ ๓)[๔]ราชกิจจานุเบกษา เล่ม ๑๓๕/ตอนพิเศษ ๔๓ ง/หน้า ๒๔/๒๗กุมภาพันธ์ ๒๕๖๑[๕] ราชกิจจานุเบกษาเล่ม ๑๓๕/ตอนพิเศษ ๑๓๔ ง/หน้า ๘/๑๒ มิถุนายน ๒๕๖๑